b'\n_START_ARTICLE_\nJuozas Iva\xc5\xa1kevi\xc4\x8dius\n_START_PARAGRAPH_\nJuozas Iva\xc5\xa1kevi\xc4\x8dius (g. 1943\xc2\xa0m. kovo 10 d. Maskvoje)\xc2\xa0\xe2\x80\x93 Lietuvos gydytojas anesteziologas, reanimatologas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1967\xc2\xa0m. baig\xc4\x97 Vilniaus universitet\xc4\x85. 1978\xc2\xa0m. apgyn\xc4\x97 disertacij\xc4\x85 \xe2\x80\x9eIlgalaik\xc4\x97 dirbtin\xc4\x97 plau\xc4\x8di\xc5\xb3 ventiliacija po \xc5\xa1irdies vo\xc5\xbetuv\xc5\xb3 protezavimo operacij\xc5\xb3\xe2\x80\x9c, medicinos moksl\xc5\xb3 kandidatas. 1989\xc2\xa0m. apgyn\xc4\x97 disertacij\xc4\x85 \xe2\x80\x9eKalcio antagonist\xc5\xb3 ir beta\xc2\xa0\xe2\x80\x93 adrenoblokatori\xc5\xb3 vaidmuo ruo\xc5\xa1iant ligonius, sergan\xc4\x8dius i\xc5\xa1emine \xc5\xa1irdies liga, miokardo revaskuliarizacijos operacijai, atliekant anestezij\xc4\x85 ir kardioplegij\xc4\x85\xe2\x80\x9c, medicinos moksl\xc5\xb3 daktaras_NEWLINE_Nuo 1967\xc2\xa0m. Vilniaus universiteto d\xc4\x97stytojas; 1990\xc2\xa0m. profesorius. Nuo 1990\xc2\xa0m. Vilniaus greitosios pagalbos universitetin\xc4\x97s ligonin\xc4\x97s Pirmosios anesteziologijos ir reanimatologijos klinikos ved\xc4\x97jas, nuo 2006\xc2\xa0m. Anesteziologijos, reanimatologijos ir kritini\xc5\xb3 b\xc5\xabkli\xc5\xb3 medicinos centro ved\xc4\x97jas._NEWLINE_Svarbiausi darbai apie ligoni\xc5\xb3 rengim\xc4\x85 operacijai, skausmo slopinimo ir miokardo apsaugos problemas \xc5\xa1irdies chirurgijoje.'